CELEX: 32016R0039
Language: sl
Date: 2016-01-14 00:00:00
Title: Izvedbena uredba Komisije (EU) 2016/39 z dne 14. januarja 2016 o spremembi Priloge I k Uredbi (ES) št. 798/2008 glede vnosa za Mehiko na seznamu tretjih držav, ozemelj, območij ali kompartmentov, iz katerih sta dovoljena uvoz nekaterega perutninskega blaga v Unijo ter njegov tranzit skozi Unijo v zvezi z visokopatogeno aviarno influenco (Besedilo velja za EGP)

16.1.2016   
            
            
               SL
            
            
               Uradni list Evropske unije
            
            
               L 11/3
            
         IZVEDBENA UREDBA KOMISIJE (EU) 2016/39
   z dne 14. januarja 2016
   o spremembi Priloge I k Uredbi (ES) št. 798/2008 glede vnosa za Mehiko na seznamu tretjih držav, ozemelj, območij ali kompartmentov, iz katerih sta dovoljena uvoz nekaterega perutninskega blaga v Unijo ter njegov tranzit skozi Unijo v zvezi z visokopatogeno aviarno influenco
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), in zlasti uvodnega stavka člena 8, prvega pododstavka točke 1 člena 8, točke 4 člena 8 in člena 9(4)(c) Direktive,
   ob upoštevanju naslednjega:
   
               (1)
            
            
               Uredba Komisije (ES) št. 798/2008 (2) določa zahteve za izdajanje veterinarskih spričeval za uvoz perutnine in perutninskih proizvodov (v nadaljnjem besedilu: blago) v Unijo ter njihov tranzit skozi Unijo, vključno s skladiščenjem med tranzitom. Uredba določa, da sta uvoz blaga v Unijo in njegov tranzit skozi Unijo dovoljena le iz tretjih držav, z ozemelj, območij ali iz kompartmentov, navedenih v stolpcih 1 in 3 tabele v delu 1 Priloge I k navedeni uredbi.
            
         
               (2)
            
            
               Uredba (ES) št. 798/2008 določa tudi pogoje, pod katerimi se tretja država, ozemlje, območje ali kompartment štejejo za proste visokopatogene aviarne influence.
            
         
               (3)
            
            
               Mehika je v delu 1 Priloge I k Uredbi (ES) št. 798/2008 navedena kot tretja država, iz katere je dovoljen uvoz jajc, prostih specifičnih patogenov, in jajčnih proizvodov v Unijo in njihov tranzit skozi Unijo.
            
         
               (4)
            
            
               Po izbruhih visokopatogene aviarne influence podtipa H7N3 na ozemlju Mehike januarja 2013 sta bila uvoz jajčnih proizvodov v Unijo in njihov tranzit skozi Unijo prepovedana z Izvedbeno uredbo Komisije (EU) št. 437/2013 (3).
            
         
               (5)
            
            
               Zadnji izbruh visokopatogene aviarne influence je bil potrjen v začetku marca 2015.
            
         
               (6)
            
            
               Mehika je 8. maja 2015 predložila informacije o razmerah v zvezi z visokopatogeno aviarno influenco v državi. Mehika je izvajala politiko pokončanja in uničenja okuženih živali in nadzor aviarne influence. Nadaljnje kroženje virusa ni bilo odkrito.
            
         
               (7)
            
            
               Komisija je ocenila navedene informacije. Na podlagi navedene ocene in jamstev, ki jih je zagotovila Mehika, so službe Komisije zaključile, da bi bilo treba znova dovoliti uvoz jajčnih proizvodov v Unijo in njihov tranzit skozi Unijo s celotnega ozemlja Mehike.
            
         
               (8)
            
            
               Vnos za Mehiko v delu 1 Priloge I k Uredbi (ES) št. 798/2008 bi bilo zato treba ustrezno spremeniti.
            
         
               (9)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Del 1 Priloge I k Uredbi (ES) št. 798/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. januarja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 18, 23.1.2003, str. 11.
   
      (2)  Uredba Komisije (ES) št. 798/2008 z dne 8. avgusta 2008 o določitvi seznama tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov v Skupnost in njihov tranzit skozi Skupnost, ter zahtevah za izdajanje veterinarskih spričeval (UL L 226, 23.8.2008, str. 1).
   
      (3)  Izvedbena uredba Komisije (EU) št. 437/2013 z dne 8. maja 2013 o spremembi Uredbe (ES) št. 798/2008 glede vnosa za Mehiko na seznam tretjih držav, ozemelj, območij ali kompartmentov, iz katerih se dovoli uvoz določenega blaga v Unijo in njegov tranzit skozi Unijo (UL L 129, 14.5.2013, str. 25).
   
      PRILOGA
      V delu 1 Priloge I k Uredbi (ES) št. 798/2008 se vnos za Mehiko nadomesti z naslednjim:
      
         
                     Oznaka ISO in ime tretje države ali ozemlja
                  
                  
                     Oznaka tretje države, ozemlja, območja ali kompartmenta
                  
                  
                     Opis tretje države, ozemlja, območja ali kompartmenta
                  
                  
                     Veterinarsko spričevalo
                  
                  
                     Posebni pogoji
                  
                  
                     Posebni pogoji
                  
                  
                     Status nadzora aviarne influence
                  
                  
                     Status cepljenja proti aviarni influenci
                  
                  
                     Status nadzora salmonele
                  
               
                     Vzorci
                  
                  
                     Dodatna jamstva
                  
                  
                     Končni datum (1)
                  
                  
                     Začetni datum (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     „MX – Mehika
                  
                  
                     MX-0
                  
                  
                     celotno ozemlje države
                  
                  
                     SPF
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     EP
                  
                  
                      
                  
                  
                      
                  
                  
                      
                  
                  
                     5. februar 2016“